**Alexander Thor Bjerregård Madsen** (s. 26. tammikuuta 1995 Valkeala) on suomalainen koripalloilija, joka edustaa Latvian ja Viron yhteisliigassa ja Mestarien liigassa pelaavaa BK VEF Rīgaa. Madsen on voittanut urallaan Suomen ja Latvian mestaruudet ja pelasi kahdesti Tšekin pääsarjan tähdistöottelussa.

Seurajoukkueet
--------------

### Kouvoissa Suomen mestariksi

Madsen on Kouvolan Poikien kasvatti. Hän on pelannut Kouvojen nuortenjoukkueissa, Suomen nuorisomaajoukkueissa ja miesten maajoukkueessa. Vuonna 2013 Madsen voitti Kouvojen A-poikajoukkueessa SM-hopeaa ja seuraavana vuonna ikäluokan Suomen mestaruuden. Syksystä 2011 lähtien Madsen pelasi myös Korisliigassa Kouvojen miesten edustusjoukkueessa.

Kaudella 2015–2016 Kouvot voitti Suomen mestaruuden, ja Madsen valittiin kauden parhaaksi kuudenneksi pelaajaksi.

### Tšekki ja Espanja

Heinäkuussa 2016 Madsen siirtyi Tšekin pääsarjaan USK Prahan joukkueeseen kaksivuotisella sopimuksella. Ensimmäisessä sarjaottelussaan Tšekin liigassa Madsen oli kentän paras pelaaja 26 pisteellään. 

Madsen siirtyi Gran Canariaan syksyllä 2018. Hän harjoitteli seuran edustusjoukkueen kanssa mutta kärsi loukkaantumisista ja pelasi seuran reservijoukkueessa Espanjan neljänneksi korkeimmalla sarjatasolla.

### VEF Rīga

Syyskuussa 2019 Madsen siirtyi latvialaiseen, BK VEF Rīgaan, joka pelasi Latvian ja Viron yhteisliigassa sekä Mestarien liigassa. Koronaviruspandemian keskyttämän kauden päätteeksi joukkue ja Madsen voittivat Latvian mestaruuden. Heinäkuussa 2020 Madsen ja tekivät yksivuotisen jatkosopimuksen.

Maajoukkue
----------

Kesällä 2015 Madsen oli mukana nostamassa 20-vuotiaiden miesten maajoukkuetta EM-kisoihin. Miesten maajoukkueessa Madsen avasi pistetilinsä elokuussa 2016 ottelussa Saksaa vastaan, jossa hän teki 12 minuutissa 17 pistettä.

Pelityyli ja ominaisuudet
-------------------------

Madsen on pitänyt itseään hyökkäysvoittoisena pelaajana. Hän on kimmoisa ja kokoisekseen liikkuva pelaaja. Helmikuussa 2016 julkaistussa haastattelussa Madsenin kerrottiin olleen Kouvojen ahkerin harjoittelija.

Yksityiselämä
-------------

Madsenin sukunimi tulee tämän tanskalaiselta isältä, Niels Madsenilta. Madsenin perheen muut jäsenet, isä, äiti Vuokko Naukkarinen ja siskot ovat harrastaneet lentopalloa. Isosisko Michaela Madsen ja pikkusisko Yasmine Madsen ovat maajoukkuelentopalloilijoita. Madsenin serkku Joel Naukkarinen on kilpasoutaja. Koulutukseltaan Madsen on kokki.

Madsen aloitti varusmiespalveluksen puolustusvoimien Urheilukoulussa huhtikuussa 2019.

Saavutukset
-----------

* Korisliigan paras kuudes pelaaja 2016
* Suomen mestaruus 2016
* Latvian mestaruus 2020, 2021
* Tšekin pääsarjan tähdistöottelussa 2017 ja 2018
* A-poikien SM-kultaa vuonna 2014 ja SM-hopeaa 2013

Lähteet
-------

* Alexander Madsen Suomen Koripalloliitto
* Maajoukkuetilastot Suomen Koripalloliitto

### Viitteet

1. 1 2  Urheilukoulussa varusmiespalveluksen aloittavat talvilajien urheilijat on valittu *Puolustusvoimat*. Viitattu 16.11.2018.
2. ↑
3. ↑
4. ↑
5. 1 2
6. ↑
7. ↑
8. ↑
9. ↑
10. ↑  Kouvot  » USK Praha avasi kautensa voitolla – Alexander Madsen 26 pistettä *www.kouvot.fi*.  Arkistoitu 27.9.2016. Viitattu 25.9.2016.
11. ↑  Mad Zen – henkilökuvassa Alexander Madsen *Koripallofilosofi Voltaire*. Viitattu 26.9.2016. [vanhentunut linkki]
12. ↑  Susijengin Alexander Madsen siirtyy Kanarialle *Yle Urheilu*.  28.7.2018. Viitattu 16.11.2018.
13. ↑
14. ↑
15. ↑
16. ↑  Suomen 20 -vuotiaiden koripallomiesten maajoukkue teki historiaa – EM-turnausvoitto ja nousu A-divisioonaan *Yle Urheilu*. Viitattu 25.9.2016.
17. ↑  Madsenilla hurja ilta maajoukkueessa *kouvolansanomat.fi*. Viitattu 25.9.2016.
18. ↑
19. ↑
20. ↑  Lassheikki, Petri: Saman perheen lapsista kasvoi Suomen parhaita urheilijoita – äiti ei huudellut törkeyksiä kentän laidalla *Yle Urheilu*.  19.5.2016. Viitattu 25.4.2022.
21. ↑  Michaela Madsenin kevät huipentui tuplajuhlaan *Hämeenlinnan kaupunkiuutiset*.  21.5.2016. Viitattu 9.4.2019. [vanhentunut linkki]
22. ↑  Koko kausi sivu suun – nyt kutsu maajoukkueeseen *Lentopallo.info*.  30.3.2018. Viitattu 9.4.2019.
23. ↑  Ahlroth, Tapio: Kouvojen Alexander Madsen laittaa ruokaa ja syö kuudesti päivässä — "Jos tekee mieli napostella, otan näkkileipää" *Kouvolan Sanomat*.  18.3.2016. Viitattu 25.2.2020. [vanhentunut linkki]

Aiheesta muualla
----------------

* Kouvojen Alexander Madsen: "Tätä varten on tehty töitä monta kautta" Suomen Koripalloliitto 14.4.2016
* Alexander Madsen basketball profile[vanhentunut linkki] eurobasket.com (englanniksi)

|  |  |  |
| --- | --- | --- |
| Edeltäjä:**Petri Virtanen** | **Korisliigan paras kuudes pelaaja**2015–2016 | Seuraaja:**Gerald Lee Jr.** |

Suomen joukkue – Koripallon EM-kilpailut 2022
1 Little |
7 Huff |
9 Salin |
11 Koponen |
14 Kantonen |
18 Jantunen |
19 Valtonen |
20 Madsen |
21 Maxhuni |
23 Markkanen |
35 Seppälä |
41 Palmi |
Valmentaja Tuovi



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |